《偈二首 其二》
宋代·释思岳

二祖偿宿债，万法绝对待。一心无挂碍，浮山有九带。

十方虚空圆陀陀，无量法门百杂碎。若言其有，非内非外。

若言其无，无在不在。知与理冥，境与神会。如牛拽磨，似水打碓。

三千里外逢人东倒西■，十字街头遇贱则贵。

作者简介：释思岳，号蒙庵。住漳州净众寺，迁鼓山，晚住福州东禅。为南岳下十六世，径山宗杲禅师法嗣。有《东禅蒙庵岳和尚语》一卷，收入《古尊宿语要》卷五。《嘉泰普灯录》卷一八、《五灯会元》卷二○有传。今录诗十八首。